CELEX: 52021DP0233
Language: lv
Date: 2021-05-18 00:00:00
Title: Eiropas Parlamenta lēmums par iebildumu neizteikšanu pret Komisijas 2021. gada 25. marta deleģēto regulu, ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem, kuros noteikti kritēriji, pēc kuriem definē vadītāja atbildību, kontroles funkcijas, būtiskas sabiedrības struktūrvienības un būtisku ietekmi uz būtiskas sabiedrības struktūrvienības riska profilu, un noteikti kritēriji to darba ņēmēju vai darba ņēmēju kategoriju identificēšanai, kuru profesionālajai darbībai ir tāda ietekme uz iestādes riska profilu, kas ir salīdzinoši tikpat būtiska kā iepriekš minētās direktīvas 92. panta 3. punktā minētajiem darba ņēmējiem vai darba ņēmēju kategorijām (C(2021)01906 – 2021/2618(DEA))

12.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 15/251
            
         
      P9_TA(2021)0233
      Iebildumu neizteikšanu pret deleģēto aktu: Direktīvas 2013/36/ES papildināšana attiecībā uz tādu darba ņēmēju identificēšanu, kuru profesionālajai darbībai ir būtiska ietekme uz iestādes riska profilu
      Eiropas Parlamenta lēmums par iebildumu neizteikšanu pret Komisijas 2021. gada 25. marta deleģēto regulu, ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem, kuros noteikti kritēriji, pēc kuriem definē vadītāja atbildību, kontroles funkcijas, būtiskas sabiedrības struktūrvienības un būtisku ietekmi uz būtiskas sabiedrības struktūrvienības riska profilu, un noteikti kritēriji to darba ņēmēju vai darba ņēmēju kategoriju identificēšanai, kuru profesionālajai darbībai ir tāda ietekme uz iestādes riska profilu, kas ir salīdzinoši tikpat būtiska kā iepriekš minētās direktīvas 92. panta 3. punktā minētajiem darba ņēmējiem vai darba ņēmēju kategorijām (C(2021)01906 – 2021/2618(DEA))
      (2022/C 15/39)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2021)01906),
               
            
                  —
               
               
                  ņemot vērā Komisijas 2021. gada 26. marta vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Ekonomikas un monetārā komitejas 2021. gada 10. maija vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2013. gada 26. jūnija Direktīvu 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (1) (CRD), un jo īpaši tās 94. panta 2. punktu un 148. panta 5. punktu,
               
            
                  —
               
               
                  ņemot vērā regulatīvo tehnisko standartu projektu, ko Eiropas Uzraudzības iestāde (Eiropas Banku iestāde (EBI)) iesniedza 2020. gada 18. jūnijā saskaņā ar 10. pantu Eiropas Parlamenta un Padomes 2010. gada 24. novembra Regulā (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (2),
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2021. gada 18. maijā,
               
            
                  A.
               
               
                  tā kā saskaņā ar CRD deleģētajai regulai nepieciešamais projekts EBI bija jāiesniedz līdz 2019. gada 28. decembrim; tā kā EBI šo projektu publicēja 2020. gada 18. jūnijā; tā kā Komisija deleģētās regulas projektā veica dažas redakcionālas izmaiņas salīdzinājumā ar EBI iesniegto projektu un EBI 2020. gada 16. decembrī apstiprināja, ka minētās redakcionālās izmaiņas nerada izmaiņas EBI Uzraudzības padomes apstiprinātā projekta politikā vai juridiskajā saturā un ka tādēļ tā neiebildīs pret to, ka Komisija pieņem šo projektu, tostarp minētās izmaiņas, neprasot oficiālu EBI atzinumu;
               
            
                  B.
               
               
                  tā kā deleģēto regulu ietekmēja sarunas par Eiropas Parlamenta un Padomes 2021. gada 16. februāra Direktīvu (ES) 2021/338, ar ko groza Direktīvu 2014/65/ES attiecībā uz informācijas prasībām, produktu pārvaldību un pozīciju limitiem un Direktīvas 2013/36/ES un (ES) 2019/878 attiecībā uz to piemērošanu ieguldījumu brokeru sabiedrībām, lai veicinātu atveseļošanos no Covid-19 krīzes (3), kura tika publicēta 2021. gada 26. februārī un ar kuru tika pārskatītas EBI pilnvaras nodrošināt, ka ieguldījumu brokeru sabiedrības, uz kurām patlaban attiecas CRD un kurām ne vēlāk kā no 2021. gada 26. jūnija tiks piemērota Eiropas Parlamenta un Padomes 2019. gada 27. novembra Direktīva (ES) 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (4) (IFD), nav jāievēro deleģētā regula, jo attiecībā uz minētajām ieguldījumu brokeru sabiedrībām saskaņā ar IFD tiks pieņemta atsevišķa deleģētā regula; tā kā deleģētās regulas rūpīgas pārbaudes periods beigsies 2021. gada 25. jūnijā;
               
            
                  C.
               
               
                  tā kā deleģētajai regulai būtu jāstājas spēkā steidzamības kārtā, lai nodrošinātu juridisko skaidrību un noteiktību, kas kompetentajām iestādēm un kredītiestādēm ir vajadzīga, lai pienācīgi identificētu personas, kuras uzņemas būtisku risku, pamatojoties uz CRD regulējumu, kas stājās spēkā 2020. gada 28. decembrī,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 176, 27.6.2013., 338. lpp.
      
      
         (2)  OV L 331, 15.12.2010., 12. lpp.
      
      
         (3)  OV L 68, 26.2.2021., 14. lpp.
      
      
         (4)  OV L 314, 5.12.2019., 64. lpp.